
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 1/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.
ΘΕΜΑ  1ο: Απόφαση Δ.Ε. για εκλογή Αντιπροέδρου της Δημοτικής Επιτροπής.
          



Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

«Με την παρ.6 του άρθρου 74 του ν.3852/10, όπως αντικαταστάθηκε από το άρθρο 8 του ν. 5056/23 ορίζεται ότι τα μέλη της δημοτικής επιτροπής στην πρώτη συνεδρίαση μετά την εκλογή τους εκλέγουν μεταξύ τους, με φανερή ψηφοφορία, τον αντιπρόεδρο, ο οποίος προέρχεται από τη μειοψηφία. Δικαίωμα ψήφου στην περίπτωση αυτή έχει και ο πρόεδρος της επιτροπής.

Αντιπρόεδρος εκλέγεται όποιος συγκεντρώσει την απόλυτη πλειοψηφία όλων των μελών της επιτροπής. Σε περίπτωση που δεν επιτευχθεί απόλυτη πλειοψηφία, τότε η ψηφοφορία επαναλαμβάνεται. Εάν και στη δεύτερη ψηφοφορία δεν επιτευχθεί η απόλυτη πλειοψηφία, τότε διεξάγεται τρίτη ψηφοφορία και εκλέγεται, όποιος λάβει τη σχετική πλειοψηφία των μελών της επιτροπής. Σε περίπτωση ισοψηφίας, διενεργείται κλήρωση από τον πρόεδρο της επιτροπής. 

Ο αντιπρόεδρος προεδρεύει της επιτροπής, όταν απουσιάζει ή κωλύεται ο πρόεδρος της επιτροπής. Σε περίπτωση απουσίας ή κωλύματος του αντιπροέδρου, προεδρεύει το μέλος της επιτροπής, το οποίο αναδείχθηκε από το σύνολο των παρατάξεων της μειοψηφίας κατά τη διαδικασία εκλογής τακτικών και αναπληρωματικών μελών στη δημοτική επιτροπή και έχει εκλεγεί με τις περισσότερες κατά σειρά ψήφους (ΥΠ.ΕΣ.  εγκ. 1328/ 110575/ 2023/ 23.12.2023.)

Στη συνέχεια ο κ. Πρόεδρος της Δ.Ε. καλεί τους ενδιαφερόμενους συμβούλους της μειοψηφίας να θέσουν υποψηφιότητα.»
Ο κ. Δρακονταειδής Κων/νος, δήλωσε ότι δεν θέτει υποψηφιότητα για την θέση του Αντιπροέδρου.

Στο σημείο αυτό, προσήλθε ο κ. Καλός Χαράλαμπος, ο οποίος δήλωσε και αυτός ότι δεν ενδιαφέρεται για την θέση του Αντιπροέδρου.

Ακολούθησε συζήτηση, στην οποία οι δικηγόροι του Δήμου, μετά την άρνηση των μελών της μειοψηφίας να δηλώσουν υποψηφιότητα για την θέση του Αντιπροέδρου της Δ.Ε., γνωμοδότησαν θετικά για την εκλογή του Αντιπροέδρου από την πλειοψηφία.
Από την πλειοψηφία καταθέτει υποψηφιότητα ο κ. Βεργίνης Σπυρίδων, ο οποίος ψηφίστηκε από το σύνολο των μελών της Δ.Ε. δηλαδή έλαβε επτά (7) ψήφους.

Ο Πρόεδρος της Δ.Ε. ανακοίνωσε στην Επιτροπή ότι για τη θέση του Αντιπροέδρου της Δημοτικής Επιτροπής εκλέγεται ο κ. Βεργίνης Σπυρίδων του Παναγιώτη-Κωνσταντίνου.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Εκλέγει αντιπρόεδρο της Δημοτικής Επιτροπής τον κ. Βεργίνη Σπυρίδωνα του Παναγιώτη-Κωνσταντίνου.

Η απόφαση αυτή πήρε αύξοντα αριθμό: 1/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

